ফিলিস্তিনে মুসলিম অধিবাসীদের বিতাড়ন ও ইহুদি রাষ্ট্র ইসরাইল প্রতিষ্ঠা বহু দিনের ষড়যন্ত্র ও অব্যাহত প্রচেষ্টার ফসল। ১১৮৭ খ্রিষ্টাব্দে সুলতান সালাউদ্দিন খ্রিষ্টানদের কবল থেকে আল-আকসা মসজিদসহ সমগ্র জেরুসালেম উদ্ধার করেন। ক্রুসেডাররা ১২০২ সাল পর্যন্ত তা পুনরুদ্ধারে ব্যর্থ চেষ্টা চালায়। ত্রয়োদশ শতকের মাঝামাঝি তাতারদের অগ্রাভিযানে তারা উল্লসিত হয়ে ওঠে। মধ্য ও পশ্চিম এশিয়া থেকে মুসলমানদের আধিপত্য ধ্বংস হয়ে যাবে এটাই ছিল খ্রিষ্টানদের আশা। কিন্তু চেঙ্গিস ও তার বংশধরদের অভিযানের মুখে মুসলমানরা নির্মূল না হলে খ্রিষ্টানরা ইউরোপে পালিয়ে গিয়ে আত্মরক্ষা করে। গ্রিক স¤্রাট আলেক্সিয়ামের বিদুষী কন্যা এ্যানি বনের পত্রে সাগর পাড়ের বালুকারাশির সঙ্গে ক্রুসেডে সমবেত খ্রিষ্টান সৈন্যদের তুলনা করে বিস্ময়ভাবে লিখেছিলেন, “সমগ্র ইউরোপ যেন সমূলে উৎখাত হয়ে এশিয়ার ওপর আপতিত হলো।”